《司言仪宾戒酒限韵索诗》
明代·程敏政

近闻调息坐轩中，新茗投机药奏功。想是卧薪疏酒盏，故应流水促诗筒。

羡君此日盟心切，愧我当时语柄空。到府不须投姓字，纷纷冠盖谢严终。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。